ซื้อกองทุนกรุงศรีรับคืนหมื่นบาท
กรุงศรีแอสเซท จัดโปรโมชันมูลค่าสูงสุด 1 หมื่นบาท
9 ก.ย. 2554

กรุงศรีแอสเซท จัดโปรโมชันมูลค่าสูงสุด 1 หมื่นบาท 
ซื้อ LTFRMF ในงานตลาดนัดกองทุนรวม 15-18 ก.ย.นี้ 
นายฉัตรพี ตันติเฉลิม ประธานเจ้าหน้าที่บริหารบริษัท หลักทรัพย์จัดการกองทุน (บลจ.) กรุงศรีหรือกรุงศรีแอสเซท เปิดเผยว่า กรุงศรีแอสเซทได้จัดเตรียมผลิตภัณฑ์ทางการเงิน พร้อมโปรโมชันพิเศษที่มีมูลค่าสูงสุดถึง 1 หมื่นบาท สำหรับการเข้าร่วมงาน Mutual Fund Fair @ Paradize Park ระหว่างวันที่ 15–18 ก.ย. 2554 บริเวณชั้น G ที่พาราไดซ์ พาร์ค 
“โปรโมชันพิเศษเพื่อเป็นโบนัสสำหรับตอบแทนผู้ลงทุน สำหรับการลงทุนในกองทุนรวม LTF-RMF ผู้ลงทุนจะได้รับโปรโมชัน Total Annual Reward ที่สามารถรวมยอดเงินลงทุนตลอดปี 2554 เพื่อรับโปรโมชันเป็นหน่วยลงทุน KFCASH โดยลงทุนตั้งแต่ 2.5 หมื่นบาทขึ้นไป รับ 250 บาท และถ้าลงทุนตั้งแต่ 1 ล้านบาทขึ้นไป รับ 1 หมื่นบาท” นายฉัตรพี กล่าว
สำหรับลูกค้าใหม่ที่เปิดบัญชีภายในงานและมีการลงทุนในกองทุนรวมหุ้นระยะยาว (LTF)–กองทุนรวมเพื่อการเลี้ยงชีพ (RMF) ตั้งแต่ 5,000 บาทขึ้นไป รวมทั้งผู้ที่ลงทุนในกองทุน LTF–RMF ภายในงานตั้งแต่ 1 หมื่นบาทขึ้นไป
อย่างไรก็ตาม ผู้ลงทุนควรให้ความสำคัญกับนโยบายการลงทุนระดับความเสี่ยงที่สามารถรับได้และผลการดำเนินงานที่ผ่านมาของกองทุน โดยศึกษาข้อมูลผลการดำเนินงานย้อนหลังกลับไปอย่างน้อย 3–5 ปี เนื่องจากกองทุนที่ดีควรมีผลการดำเนินงานที่ดีอย่างสม่ำเสมอและจากการศึกษาผลการดำเนินงานที่ผ่านมาของกองทุน LTF จากข้อมูลของมอร์นิ่งสตาร์ ณ วันที่ 31 ธ.ค. 2553 พบว่ากองทุนที่มีผลการดำเนินงานสูงสุดย้อนหลัง 5 ปี สามารถสร้างผลตอบแทนให้กับผู้ลงทุนได้ถึง 130.23% ส่วนกองทุนที่มีผลการดำเนินงานต่ำสุดผลตอบแทนติดลบ 2.81%